Document ID: 32004R1876

NARIADENIE KOMISIE (ES) č. 1876/2004
z 28. októbra 2004,
ktorým sa mení a dopĺňa príloha I k nariadeniu (ES) č. 953/2003 o zabránení obchodnej diverzie určených základných liekov do Európskej únie
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 953/2003 z 26. mája 2003 o zabránení obchodnej diverzie určených základných liekov do Európskej únie (1), a najmä na jeho článok 4 ods. 8,
keďže:
(1)
Komisia obdržala žiadosti podľa článku 4 nariadenia (ES) č. 953/2003 vo veci niektorých farmaceutických výrobkov.
(2)
Komisia stanovila, že obdržané žiadosti spĺňajú požiadavky stanové v nariadení (ES) č. 953/2003 v súlade s postupom podľa článku 5 ods. 2 uvedeného nariadenia.
(3)
Žiadatelia boli informovaní o tom, že Komisia sa rozhodla prijať ich žiadosti.
(4)
Príslušné výrobky by sa mali preto doplniť do prílohy I k nariadeniu (ES) č. 953/2003,
PRIJALA TOTO NARIADENIE:
Článok 1
Výrobky a ďalšie podrobnosti uvedené v prílohe I k tomuto nariadeniu sa doplnia do prílohy I k nariadeniu (ES) č. 953/2003 o zabránení obchodnej diverzie určených základných liekov do Európskej únie.
Článok 2
Toto nariadenie nadobúda účinnosť deň po jeho uverejnení v Úradnom vestníku Európskej únie.
Toto nariadenie je záväzné v celom rozsahu a je priamo uplatniteľné vo všetkých členských štátoch.
V Bruseli 28. októbra 2004

Labels: 3
0
2
5